**Проект за създаване на медиативна практика и висока комуникативност в НУ „Отец Паисий”**

След проведената мобилност на екип от педагози в ПГИ „ Проф. д-р Димитър Табаков” -град Сливен от 14.11.2018 до 15 11.2018 год.в НУ „Отец Паисий”от гр. Харманли на ПС се набелязаха и обсъдиха мерки за създаване на медиативна практика и висока комуникативност, които да доведат до по-голяма ефективност на учебно-възпитателния процес и намаляване на агресията сред учениците.

Проектът ще се осъществява по следните основни направления:

Да се създадат условия за провеждане на медиация при решаването на конфликти между учениците, с което да се подобри чувствително психологическия климат в училището и да се извърши превенция срещу агресията. За целта длъжността на педагогическия съветник да бъде преобразувана в длъжност медиатор, а стаята, определена за библиотека в училище да се използва и като кабинет на медиатора и обзаведена с необходимите образователни ресурси.

Определени ученици от четвърти клас да бъдат включени в клуб „Толерантност”, които под ръководството на медиатора да помагат за разрешаване на конфликтните ситуации като стоящи най-близо до учениците.

Училището кандидатства по проект за изработване на компютърна мрежова система за предаване по електронен път на различни програми, съобщения и бюлетини, изготвени от ръководството,педагогическия колектив и учениците. Чрез този иновативен подход, учениците във всяка класна стая ще бъдат информирани за училищни събития, инициативи и празници. Всички добри прояви ще стават достояние на училището и ще бъдат поощрявани след решение на участниците в клуб „Толерантност”.

Ще бъде инсталиран и софтуеър за електронен училищен звънец с възможност за избиране на различни мелодии, според празниците и сезона, които ще бъдат определяни от членовете на клуба.

Идеята на проекта е оптимизация и демократизация на учебно-възпитателната работа, чрез по-добра комуникация както и между ученици и учители, така и между ученици и родители.

Партньор на НУ „Отец Паисий” в проекта е сдружение „ Бизнесът за Харманли”.